Romantiikka 

---

Caspar David Friedrich, Vaeltaja sumumeren yllä, 1818.
 Caspar David Friedrich, *Vaeltaja sumumeren yllä*, 1818. 

Pääsuunnat 

Romantiikka | Kansallisromantiikka

Muut virtaukset 

Düsseldorfin koulukunta | Hudson River -koulukunta | Goottikulttuuri | Karelianismi

Aiheet 

Vastavalistus | Romantiikan musiikki | Pittoreski | Subliimi | Yhtenäistaideteos | Boheemi | Ossianin laulut | Maailmantuska

Teokset 

*Medusan lautta* | *Vapaus johtaa kansaa*

Tekijät 

Ivan Aivazovski | Albert Bierstadt | William Blake | John Constable | Eugène Delacroix | Robert Wilhelm Ekman | Caspar David Friedrich | Henry Fuseli | Théodore Géricault | Francisco de Goya | Aleksander Lauréus | Friedrich Overbeck | Vasili Tropinin | William Turner

 

 

 

 

 

 

 

 

 

 


Taiteen reunoilla 

---

Suuntaukset 

Art brut | Fantastinen realismi | Graffiti | ITE-taide | Kansantaide | Naivismi | Outsider-taide | Primitivismi | Visionaarinen taide

Tekijöitä Suomesta 

Aleksanteri Ahola-Valo | Andreas Alariesto | Annukka Grönlund | Martti Innanen | Einari Junttila | Arto Ali-Eskola | Edvin Hevonkoski | Enni Id | Aleksandra Ionowa | Alice Kaira | Matias Keskinen | Nikolai Lehto | Jussi Löf | Kalervo Palsa | Matti Rutanen | Veijo Rönkkönen | Ilmari Salminen | Olli Seppänen | Kaarina Staudinger-Loppukaarre | Vihtori Storck | Ilkka Juhani Takalo-Eskola | Heikki Tuomela | Ensio Tuppurainen | Sigurd Wettenhovi-Aspa

Tekijöitä ulkomailta 

William Blake | Aleksanteri Ahola-Valo | Banksy | Jean-Michel Basquiat | Hieronymus Bosch | Salvador Dalí | Jean Dubuffet | Max Ernst | H. R. Giger | Alex Grey | Keith Haring | Edward Hicks | Frida Kahlo | Theodor Kittelsen | Mati Klarwein | Paul Kondas | Séraphine Louis | Gustave Moreau | Grandma Moses | Niko Pirosmani | Maria Primatšenko | Henri Rousseau

 

 

 

 

 

 

 

 

 

 

 

 

**William Blake** (28. marraskuuta 1757 Lontoo – 12. elokuuta 1827 Lontoo) oli englantilainen runoilija, kuvataiteilija ja kirjanpainaja. Blaken tuotantoa luonnehtii mystiikka, okkultismi ja jyrkkä yhteiskuntakritiikki. Hän teki kirjansa täysin itse: hän kirjoitti, kuvitti, painoi ja kaiversi teoksensa. Aikalaisilta Blaken teokset eivät saaneet huomiota, vaan hänen tuotantonsa herätti kiinnostusta vasta 1900-luvulla.

Elämänvaiheet
-------------

William Blake syntyi Lontoossa osoitteessa Broad Street 28, Golden Square, ja kastettiin St. Jamesin kirkossa.

Jo kymmenvuotiaana hän alkoi kirjoittaa ensimmäistä runokokoelmaansa *Poetical Sketches*, joka julkaistiin arviolta vuonna 1782, saman vuoden elokuussa hän nai Catherine Boucherin. Vuonna 1779 hänestä tuli Royal Academyn opiskelija.*lähde?*

Taiteilijanura
--------------

Vuonna 1788 Blake alkoi työskennellä uudella tekniikalla, etsauksella, jossa runot ja kuvat tehtiin kuparilaatoille. Sen jälkeen näistä laatoista painettiin ja nidottiin teokset, jotka väritettiin käsin. Blake kutsui näitä kirjojaan termillä *illuminated books* ("valaistuneet kirjat"). Blaken ensimmäiset etsatut kirjat, *There is no Natural Religion* ja *All Religions are One*, ilmestyivät vuonna 1788. Viimeinen tällä tekniikalla ilmestynyt kirja oli *Ghost of Abel* vuonna 1821.

Blakella oli elämänsä aikana vain yksi yksityisnäyttely, jonka hän ripusti veljensä kangaskaupan yläkertaan kesällä 1809 Lontoossa. Näyttelystä julkaistiin vain yksi arvostelu, jonka Robert Hunt kirjoitti *The Examineriin*. Hän valitti huonosti ymmärrettävistä allegorioista ja turhanpäiväisistä yrityksistä esittää sekä ruumista että sielua, tahroista, läiskistä ja sekasotkuisesta hölynpölystä. Kirjoittaja väitti, että Blake ei osaa piirtää ja että esillä olevat kuusitoista maalausta ovat "vain penikkatautisten aivojen kuohahduksia" ja Blake itse "epäonninen mielisairas", joka kärsii "häikäilemättömästä turhamaisuudesta".

> "*Silmä näkee enemmän kuin sydän tietää*." – William Blake
> 
>

Populaarikulttuurissa
---------------------

Thomas Harrisin romaani *Punainen lohikäärme* kertoo muun muassa sarjamurhaajasta, joka samastuu William Blaken *Punainen lohikäärme ja aurinkoon puettu nainen* -maalauksen lohikäärmeeseen. Kirja on filmattu kahdesti, ja siinä siteerataan Blaken runoa punarinnasta pariin otteeseen. Agatha Christien romaanissa *Ikiyö* (1967) Blaken samanniminen runo esittää tärkeää osaa.

Blake esiintyy Alan Mooren ja Eddie Campbellin *Helvetistä*-sarjakuvaromaanissa. Oletetun murhaajan (Viiltäjä-Jack) muuntunut tietoisuus siirtyy kuoleman hetkenä Blaken portaikkoon. Näyn pohjalta Blake luonnostelee teoksen "Kirpun henki ".

William Blake ja hänen tuotantonsa ovat tärkeässä roolissa myös tunnetussa Orson Scott Cardin *Alvin*-fantasiaromaanisarjassa. Blake esiintyy teoksissa Jutunvaihtaja-nimisenä hahmona (engl. Taleswapper), jonka läsnäolo, tarinat ja näyt käynnistävät tapahtumia. 

Bruce Dickinsonin sooloalbumi *The Chemical Wedding* sisältää Blaken runoihin pohjautuvia ja niistä innoitusta saaneita kappaleita. Lisäksi Blaken maalaus *The Ghost of a Flea* valittiin albumin kansitaiteeksi.

Gordon Giltrapin teema-albumi *Visionary* (1976) perustuu Blaken runoihin ja maalauksiin.

Elokuvassa *Saint Maud* (2019) päähenkilö saa potilaaltaan Blaken tekemän kirjan.

Suomennettu tuotanto
--------------------

*Pääartikkeli: Luettelo William Blaken suomennetusta tuotannosta*
* Ahti, Risto: *William Blake & vimmainen genius*. S. 75–84: Viattomuuden laulut. S. 85–97: Kokemuksen laulut. Tampere: Sanasato, 2001. ISBN 952-5086-44-5.  Sisältää valikoimia William Blaken runokokoelmista *Viattomuuden laulut* (Songs of innocence 1789) ja *Kokemuksen laulut* (Songs of experience 1794?) sekä käsikirjoituksista *Rossetti* (n. 1789-1809) ja *Pickering* (n. 1803).
* Blake, William: *Taivaan ja helvetin avioliitto ja muuta proosaa*. Valikoima alkuteoksista The Prophetic Writings of William Blake, The Marriage of Heaven and Hell, The Complete Writings of William Blake. 3. painos (1. painos 1959). Suomentanut ja johdanto: Tuomas Anhava. Hämeenlinna: Karisto, 1997. ISBN 951-23-3772-X.

Tuotanto
--------

*Ancient of Days*.
### "Illuminated books"

* noin 1788: *All Religions are One*, *There is No Natural Religion*
* 1789: *Songs of Innocence*, *The Book of Thel*
* 1790–1793: *The Marriage of Heaven and Hell*
* 1793: *Visions of the Daughters of Albion*, *America: a Prophecy*
* 1794: *Europe: a Prophecy*, *The First Book of Urizen*, *Songs of Experience* (sisältää Blaken kuuluisimman runon "The Tyger")
* 1795: *The Book of Los*
* noin 1804 – noin 1811: *Milton: a Poem*
* 1804–1820: *Jerusalem: The Emanation of The Giant Albion*
* 1821: *Ghost of Abel*

### Muita kirjoja, joissa oli Blaken kuvitus

* 1797: Edward Young, *Night-Thoughts*
* 1805–1808: Robert Blair, *The Grave*
* 1819–1820: John Varley, *Visionary Heads*
* 1821: Robert John Thornton, *Virgil*
* 1823–1826: *The Book of Job*
* 1825–1827: Dante, *Jumalainen näytelmä*  (Blake kuoli 1827 kuvituksen ollessa vielä kesken)

Maalauksia
----------

* Katso myös: Punainen lohikäärme -maalaukset

* Suuri punainen lohikäärme ja aurinkoon puettu nainen, 1805–1810.*Suuri punainen lohikäärme ja aurinkoon puettu nainen*, 1805–1810.
* The Great Red Dragon and the Woman Clothed in the Sun.*The Great Red Dragon and the Woman Clothed in the Sun*.
* Beatrice puhuttelee Dantea.*Beatrice puhuttelee Dantea*.
* Abelin murha.*Abelin murha*.
* Kristuksen ruumis hautakammiossa enkelten vartioimana.*Kristuksen ruumis hautakammiossa enkelten vartioimana*.
* Jumala (Elohim) luo Aatamin, 1795.*Jumala (Elohim) luo Aatamin*, 1795.
* Arkkienkeli Rafael, Aatami ja Eeva, 1808.*Arkkienkeli Rafael, Aatami ja Eeva*, 1808.
* Songs of Innocencen kansikuva.*Songs of Innocencen* kansikuva.
* The Echoing Green.*The Echoing Green*.
* The Garden of Love.*The Garden of Love*.
* The Little Black Boy.*The Little Black Boy*.
* Kylkiluistaan elävänä ripustettu neekeri.*Kylkiluistaan elävänä ripustettu neekeri*.
* Naispuolisen Samboe-orjan piiskaaminen, 1796.*Naispuolisen Samboe-orjan piiskaaminen*, 1796.
* The Ghost of a Flea (Kirpun henki), 1819–1820.*The Ghost of a Flea* (Kirpun henki), 1819–1820.

Lähteet
-------

1. ↑  Vartiainen, Pekka: *Länsimaisen kirjallisuuden historia*, s. 356–357. Helsinki: BTJ Finland, 2009. ISBN 978-951-692-721-6.
2. 1 2  Cumming, Laura: A visionary beset by blind hatred *The Observer*.  12.4.2009. Viitattu 12.4.2009. (englanniksi)

Kirjallisuutta
--------------

* Cooper, Andrew M.: *William Blake and the Productions of Time*. Farnham: Ashgate, 2013. ISBN 978-1-4094-4441-1. (englanniksi)

Aiheesta muualla
----------------

* Kuvia tai muita tiedostoja aiheesta **William Blake** Wikimedia Commonsissa

* Sitaatteja aiheesta **William Blake** Wikisitaateissa
* Lisää luettavaa aiheesta **William Blake** on Wikiaineistossa
* Blake-arkisto (englanniksi)
* William Blaken tekstejä (englanniksi)
* Tyger of Wrath, William Blake in the National Gallery of Victoria (englanniksi)
* Dahl, Rita: Pelkän ja Viattoman ihmisen etsintää. *Kiiltomato.net* 19.11.2001
* Hautala, Marko: William Blake ja helvetin pöytätavat. *Tuli & savu* 1/2007
* Mystinen Blake. Jyväskylän yliopisto

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Chile
* Espanja
* Ranska
* BnF data
* Katalonia
* Saksa
* Italia
* Israel
* Suomi (KANTO)
* Belgia
* Yhdysvallat
* Ruotsi
* Latvia
* Japani
* Tšekki
* Australia
* Kreikka
* Korea
* Romania
* Kroatia
* Alankomaat
* Puola
* Portugali
	+ 2
* Venäjä
	+ 2
* Vatikaani

 |
|  |
| Tieteilijät | 
* CiNii

 |
|  |
| Taiteenala | 
* Auckland
* South Australia
* Scientific illustrators
* KulturNav
* MusicBrainz
* Museum of Modern Art
* National Gallery of Canada
* Victoria
* RKD Artists
* Te Papa (New Zealand)
* ULAN

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* RISM
* SNAC
* IdRef

 |

 |